google/wiki40b huggingface dataset:
Tåtten om Stuv

Tåtten om Stuv (norrønt Stúfs þáttr) er en tått, en kort islendingesaga fra 1200-tallet. Historien foregår i Norge ca 1050/1060 og handler om Stuv Kattson og hans møter med Harald Hardråde. Sagaen har blitt beskrevet som «an entertaining and skilfully told story about a cocky Icelander who flourishes at the court of King Haraldr Sigurðarson.»
Islendingen Stuv oppholder seg en vinter hos en bonde i Gudbrandsdalen. Her møter han kong Harald og gjør inntrykk på ham med gåter og skaldekvad. Han ber om tre tjenester fra kongen, og får innvilget alle tre: kongens bistand i en rettstvist, lov til å dikte et kvad til kongen, og en plass i kongens hird. Han ble deretter kongens skald.
Det finnes to versjoner av fortellingen. Den lange tåtten om Stuv (Stúfs þáttr inn meiri) er den eldste og lengste, den er også kjent som Stúfs þáttr skálds Kattarsonar. En yngre og kortere versjon er kalt Den korte tåtten om Stuv (Stúfs þáttr inn skemmri) eller Stúfs þáttr blinda, og er kjent fra Flateyjarbók og Morkinskinna.
Tåtten er oversatt til norsk flere ganger, med ulike titler. Til bokmål som Om Stuv Blinde (1954) og til nynorsk som Stuv den blinde (1939) og Tåtten om Stuv (1980). Begge versjonene utgitt i fembindsverket Islendingesagaene, 2014.
Ekebergbekken

Ekebergbekken er et vassfar i Oslo som renner fra Ekebergsletta og ned Ekebergskrenten til bunnen av Lodalen der Alnaelva løp fritt til 1922. Bekken representerer elvas siste tilsig før Alna løper ut i Oslofjorden.
Ekebergbekken starter nedenfor Brannfjell, og fra kilden på Ekebergsletta ligger en liten del av bekken oppe i dagen. Nedover Ekebergskrenten er den lagt i rør. Bekken kom opprinnelig ut i området ved Lodalsbruene rett vest for Kværner.
Av Generalregisteret går det fram at Herredsstyret i Aker vedtok bidrag til lukning av Ekebergbekken 21/12 1925. Dette står i kontrast til den nye elvepolitikken av 1985 (utdypet i år 2000) der det heter at rørlagte vassdrag skal åpnes der det er mulig.
I Kommunedelplan for anlegg og områder for friluftsliv i Oslo. Handlingsprogram for 2005-2008 heter det: «I vurderinger av fremtidig vannbruk i Lodalen bør en også være oppmerksom på flere lukkede sidebekker fra øst: Ekebergbekken, Simensbråtbekken, Kværnerbekken og Svartdalsbekken.» Dette følges opp i den nye kommunedelplanen for Alna miljøpark der sidebekkenes viktighet som miljøfaktor og tverrgående forbindelseslinjer mot Alna i dalbunnen sterkt poengtert. For Lodalsområdet er Ekebergbekken framhevet sammen med Kværnerbekken og Simensbråtbekken.
Gnathocera bilineata

Utseende

En middelsstor (ca. 20 millimeter), avlang, litt flat, blank, gulbrunaktig gullbasse Hodet har to korte horn foran og to par gulhvite flekker. Pronotums har brede, gulhvite til gule striper på sidene og i midten, bakgrunnsfargen er svart. Oftest opptar de lyse stripene mesteparten av flaten. Scutellum er svart med lys midtstripe, dekkvingene beige til rødbrune med svart søm og bredt svarte sider som har noen gulhvite flekker. Beina er svarte.

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Togo og Benin.
Phoeniculus

Biologi

Egentlige kakelarer og sabelnebber skilte trolig lag under miocen, for omkring 10,2 millioner år siden, men det er vanskelig å hevde noe konkret om hvilken av slektene som er mer basal. Den morfologiske spesialiseringen er nemlig tilnærmet lik, bort sett fra det mer ekstreme nebbet hos sabelnebbene. Brunhodekakelaren (R. castaneiceps) byr imidlertid på utfordringer med hensyn til plasseringen. Den framstår som en mellomting. Tidligere var den derfor plassert sammen med egentlige kakelarene, men den er nå flyttet til sabelnebbene.
De egentlige kakelarene er trelevende fugler som er noe større enn sabelnebbene og måler omkring 30–40 cm. Fjærdrakten er hovedsakelig sort med innslag av andre farger, ofte iriserende, med eller uten hvite vinger og stjert. Nebbet er tang-lignende og svakt dekurvet, spesialisert til å fange leddyr i sprekker og lignende gjemmesteder i barken på trær. Sabelnebbene har imidlertid et mer ekstremt dekurvet nebb enn de egentlige kakelarene. Kakelarene er ganske støyende og gruppelevende, i motsetning til mer rolige og mer diskré sabelnebbene. 
Kakelarer er standfugler som utelukkende lever i områder med trær og er hullrugere.
Oslo bystyre

Bystyrets sekretariat

Bystyrets sekretariat er bystyrets administrasjon og er direkte underlagt ordføreren og Oslo bystyre. Sekretariatet har som hovedoppgave å legge til rette for arbeidet som gjøres i bystyret og bystyrets organer.
Denes Agay

Bakgrunn

Denes Agay begynte å spille på klaver i tre års alder. I 1934 avsluttet han et musikkstudium ved Franz-Liszt-akademiet i Budapest med en doktortittel. Etter farens ønske studerte han parallelt ved det juridiske fakultet på Universitetet i Budapest).

Karriere

En symfoni komponert av Agay ble fremført med stor fremgang av Budapests Filharmoniske orkester, dirigert av komponisten selv. Denes Agay virket også som filmkomponist.

Til USA

Idet Ungarn politisk mer og mer tilpasset seg den tyske nasjonalsosialistiske side fant han det mer og mer utrygt som jøde å forbli i landet. Han emigrerte til USA i 1939 og ankom da til New York City. Han hadde med seg fra hjemlandet komposisjoner, men fant lite interesse for dem og begynte å komponere populær-, filmmusikk og ballettpartiturer. 
Videre dirigerte han NBCs radioprogram Guest Star. På denne tiden tok han opp pianoundervisning, en virksomhet som skulle vare livet ut. Etter angrepet på Pearl Harbor ble han amerikansk statsborger og lot seg innrullere og ble sersjant på et militærsykehus hvor han ble band- og korleder for å underholde de mange syke og sårede infanteri- og marinesoldater. Hans foreldre døde i Auschwitz.
Etter annen verdenskrig fortsatte han pianoundervisningen, virket som musikkonsulent, komponist og redaktør for flere utgivere.  Han utarbeidet en omfattende samling av lærebøker og undervisningsmateriell for piano. Hans Best Loved Songs of the American People som ble utgitt i 1975 er fremdeles en bestselger.
I 1963 startet Dr. Agay og Music Sales Corporation i fellesskap Yorktown Music Press som utga en omfattende mengde undervisningmateriell og notebøker for piano medregnet den kjente Classics to Moderns og Joy Of –seriene som i 60 år ble standardrepertoaret for enhver pianolærer. Han har også skrevet An Anthology of Piano Music som dekker barokken, den klassiske perioden, romantikken og det 20. århundre.
Han har opprettet The Denes Agay Piano and Composition Fund for stipendier ved Juilliard og Denes Agay Scholarship Fund ved University of Southern California.
NM i svømming 1922

NM i svømming 1922 ble arrangert i form av ulike norgesmesterskapsstevner i Bergen og Stavanger.
USAs kommunistiske parti

USAs kommunistiske parti (engelsk: Communist Party USA, forkortet CPUSA) er et marxist-leninistisk politisk parti i USA. Det ble grunnlagt i 1919 og ble tilknyttet Komintern (Den tredje internasjonale). I dag har partiet sluttet å føre en revolusjonær politikk og har siden 1984 ikke stilt til valg.

Historie

USAs kommunistiske parti representerte opprinnelige den kommunistiske bevegelsen i USA, men har i årenes løp har CPUSA endret seg politisk.
Den første halvdelen av 1900-tallet var partiet det største og mest innflytelsesrike kommunistpartiet i USA og spilte en viktig rolle i den amerikanske arbeiderbevegelsen fra 1920-tallet frem til 1940-tallet. Partiet grunnla de fleste av landets store fagforeninger og drev med anti-rasistisk arbeid på arbeidsplasser. Under kampen mellom de sovjettro kommunistene og troskistene på 1920-tallet stilte flertallet seg på den marxist-leninistiske siden og fulgte Kominterns linje mens en mindre gruppe brøt ut og opprettet Socialist Workers Party.
CPUSA overlevde Palmer-raidene og mange andre lignende regjeringstøttede angrep på kommunistisk aktivitet. I august 1919, bare måneder etter sin grunnleggelse, hadde CPUSA 60 000 medlemmer. Socialist Party of America hadde rundt 40 000 medlemmer.
Under andre verdenskrig stilte CPUSA seg på de alliertes side i kampen mot det nasjonalsosialistiske Tyskland og bedrev en ettergivende politikk i henhold til den amerikanske regjeringen som blant annet kom til uttrykk i oppfordre streikende arbeidere om å gå tilbake til arbeidet.
I dag benekter partiet, slik som mange andre partier av den gamle moskvatroende delen av den kommunistiske bevegelsen, den revolusjonære delen av marxismen og kan vurderes som en reformistisk bevegelse som minner mer om europeisk sosialdemokrati. Ettersom partiet selv ikke stiller til valg går oppfordringene til medlemmene om å stemme på Det demokratiske partiet.
Little Arrows

«Little Arrows» er en britisk sang med melodi og tekst av Albert Hammond og Mike Hazlewood. Leapy Lees versjon kom på den britiske singlelisten 24. august 1968 og lå der i 21 uker med en andreplass som beste resultat. Singlen ble utgitt på det da nystartede MCA Records.
I USA havnet «Little Arrows» på en sekstendeplass på Billboard Hot 100-listen og en ellevteplass på countrylisten. Sangen var tittelsporet på Leapy Lees debutalbum på Decca Records. Den havnet på en 72.-plass på den amerikanske Billboard Hot 200-albumlisten.
«Little Arrows» var på den norske VG-lista i seks uker i 1968 og lå på en fjerdeplass i to uker.

Norsk versjon

Fredrik Friis skrev en norsk tekst. På norsk bærer den tittelen «Amors piler». Den ble utgitt av Gluntan på singlen Odeon ND 7477 i 1968.
Gluntans versjon lå på den norske VG-lista i ti uker i 1968–1969 og lå på en åttendeplass i tre uker.
Nye låta

Nye låta er et musikkalbum med Terje Nilsen, utgitt den 9. mai 2016 av plateselskapet Grammofon. Albumet fikk svært gode anmeldelser da det ble gitt ut.
NM i mangekamp 1947

NM i mangekamp 1947 var en del av NM i friidrett 1947.
Det ble konkurrert i femkamp og tikamp for menn og trekamp for kvinner. 
Mesterskapet i femkamp ble arrangert i Odda 27. juli.
Mesterskapet i tikamp ble arrangert på Kadettangen i Sandvika 13.-14. september.
Mesterskapet i trekamp ble arrangert i Arendal 27. juli.
Natalie Evans

Karriere

Evens gikk på Rockport School i Holywood i Nord-Irland. Hun ble utdannet ved Henrietta Barnett School og ved New Hall ved Cambridge, hvor hun studerte samfunnsvitenskap og statsvitenskap og ble uteksaminert i 1998.
I mai 2010 stilte hun til valg i London-bydelen Haringey som kandidat for Det konservativt partiet. Hun oppnådde 647 stemmer og ble ikke valgt.
Den 5. november 2010, som nestleder i Policy Exchange, introduserte hun Theresa May på et foredrag om innvandring arrangert av Policy Exchange.
Evans var direktør for New Schools Network fra januar 2013 inntil mai 2015. Hun var fra 2011 Chief Operating Officer. New Schools Network er en registrert veldedig organisasjon som støtter grupper som ønsker å etablere friskoler.
Tidligere var Evans leder for politikk ved British Chambers of Commerce, og visedirektør ved Conservative Research Department.
Hun ble adlet som life peer som baronesse Evans av Bowes Park, av Bowes Park i London-bydelen Haringey den 12. september 2014. Baronesse Evans ble formelt introdusert i Overhuset sammen med lord Cashman den 28. oktober 2014. Hun var, på den tiden, den yngste kvinnelige peer.
Evans tjenestegjorde som innpisker i Overhuset i løpet av 2015-regjeringen, og talte kort i januar 2016 om hvordan «utdanning må være i kjernen av vårt fengselssystem hvis vi skal rehabilitere effektivt». Den 14. juli 2016 ble baronesse Evans utnevnt til stillingene som leder av Overhuset og lordseglsbevarer av statsminister Theresa May.

Personlige liv

Hennes mann, James Wild, er ansatt som spesialrådgiver hos forsvarsminister Michael Fallon.
Hutiaoxia-demningen

Hutiaoxia-demningen er en demning med vannkraftverk under planlegging i Yunnan i det sørvestre Folkerepublikken Kina, på elva Jinsha Jiang (øvre Yangtze). Anlegget er planlagt å bli reist i Tigersprangkløften, et mye besøkt turistområde. Anleggsstedet ligger 1.950 meter over havet.
Deter uklart om anlegget settes i gang, på grunn av sterk motstand fra kinesiske og internasjonale grupper. Angivelig ble planene første gang utsatt i 2004, siden i 2007. Ved igangsettelse skulle vannkraftverket ha en kapasitet på 6.000 MW.
Lutz D. Schmadel

Oppdagelser

Lutz Schmadel er kreditert av Minor Planet Center (MPC) med oppdagelsen av 245 småplaneter gjort mellom 1960 og 1993.
Diploa

Utseende

Middelsstore, rødbrune gullbasser. Oversiden er ikke spesielt blank og uten påfallende hår, beina ikke særlig lange. "Snuten" (clypeus) er litt tilspisset i midten.

Utbredelse

Slekten er utbredt i tropisk Afrika (Etiopia, Kongo).
Discord

Discord er en gratis kommunikasjonstjeneste som ble laget for å erstatte konkurrentene Skype og TeamSpeak.
Tjenesten ble hovedsakelig laget for gamere, men kan også brukes av ikke-gamere uten problem. Discord kjøres på Windows, macOS, Android, iOS, Linux og i nettleser.
Phenomena 7: Frostens datter

Frostens datter er sjuende bok i fantasyserien Phenomena av Ruben Eliassen. Boka ble lansert i 2011, og omhandler det siste slaget som skal stå ved Gredoms sletter hvor Arol, Azur, Kaptein Rathu og mange flere vil møtes for å kjempe sammen mot den onde tanken. Tarkan, eller Mentor, broren til den døde trollmannen Sha-ra, har byttet side og kjemper nå mot sin egen skaper, nemlig Sherpa. Alt avsluttes i en kamp om liv og død hvor selv Kong Vehas krefter ikke er nok til å vinne slaget alene.
Jürgen Rüttgers

Politikk

Ved landdagvalget 2000 utløste han diskusjon med sitt slagord Kinder statt Inder (barn istedenfor indere), som uttrykket hans partis ønske om tiltak for å øke fødselstallene i Tyskland heller enn å ta imot utlendinger.
Som forskningsminister gikk han inn for at genmanipulert mat må merkes spesielt, og engasjerte seg i den globale kampen mot kloning av mennesker.
Europapolitisk er han — i likhet med sitt parti — mot tyrkisk EU-medlemskap, og vil heller gi landet et privilegert partnerskap.

Æresbevisninger

For sine fortjenester for europeisk utdannelse og forskning ble Rüttgers kreert til æresdoktor ved universitetet Roma Tre i 2004. Rüttgers ble i 2007 hedret med storkors av Den Kongelige Norske Fortjenstorden.
Blomberg

Blomberg (ca. 450 moh) er en fraflyttet fjellgård ved Geirangerfjorden. Bygningene er restaurert av Storfjordens venner i samråd med Riksantikvaren.
Fra gården har man utsikt over fjorden og fossene Brudesløret, De syv søstrene og Friaren. Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Knivsflå og Skageflå.
Sightseeingbåten MS «Geirangerfjord» går fra Geiranger sentrum. Fra fjorden tar turen opp 60 minutter til Blomberg, noe kortere er det opp til Knivsflå med en fottur på 40 minutter, og enda litt kortere er det til Skageflå med en fottur på ca. 25 minutter. Det er også mulig å ringe etter taxibåt om en ombestemmer seg og turen blir for bratt.
Holmlia Sportsklubb - Fotball

Historie

Holmlia Sportsklubb ble stiftet oktober 1983 og samtidig ble en egen fotballavdeling også opprettet. Laget levde lenge en anonym tilværelse i de lavere divisjoner inntil de i 2008 sikret seg opprykk til 3. divisjon. Da hadde laget rykket opp fire divisjoner på fire sesonger. Debutsesongen i 3. divisjon 2009 endte laget på en syvende
plass og laget sikret dermed videre spill i divisjonen. 
Foran den påfølgende sesongen vedtok Norges Fotballforbund å halvere antall avdelinger i 3. divisjon, hvilket betydde at syv av de totalt tolv lagene i Holmlias 3. divisjonsavdeling kom til å rykke ned etter endt sesong. Hjulpet av en god hjemmebanestatistikk greide Holmlia å holde plassen også i 2010-sesongen ved tilslutt å ende på trygg grunn med en femteplass.
I samme sesong gjorde også laget sin beste NM-innsats hittil. I kvalifiseringsrunde nummer en ble ROS slått 9-3, men i siste kvalifiseringsrunde ble Modum for sterke og slo Holmlia 3-2. Året etter, i 2011, gikk det enda bedre. De slo Borgen 2-1 i den første kvalifiseringsrunden og Bøler 4-1 i den andre kvalifiseringsrunden. Dermed kvalifiserte de seg for første gang til NM og møtte Sarpsborg 08 i første ordinære runde. Dette oppgjøret endte med tap 1-3.
Holmlia SK hadde en nedadgående sportslig kurve etter det. De havnet på nedrykksplass i 3. divisjon i 2012, men reddet plassen fordi en annen klubb sa fra seg plassen i divisjonen. I 2013-sesongen havnet klubben desidert sist og rykket ned til 4. divisjon. Der måtte det bygges opp et helt nytt lag. Til tross for at Holmlia i 2014-sesongen var et av lagene som scoret mest i divisjonen, slapp de også inn mest og rykket til slutt ned til 5. divisjon. Foran 2015-sesongen engasjerte Holmlia Sander Belle som ny hovedtrener og målet var at de skal rykke opp til 3. divisjon igjen i løpet av tre sesonger. I 2015 vant Holmlia 5. divisjon og ble kretsmestere i Oslo. Laget spiller dermed i 4. divisjon i 2016. Våren 2016 tok Faisal Dahir over som hovedtrener. Laget har fortsatt den gode sportslige utviklingen og vant 4. divisjon med 11 poeng margin i 2016. På grunn av omleggingen av seriesystemet måtte laget spille i 4. divisjon også i 2017.Holmlia ble nr 2 bak Grei i den nye ‘spissede’ 4. divisjon i 2017, og spillte i 4. divisjon også i 2018. Årets høydepunkt i sesong 2017 var nok 1. runde i NM mot Stabekk på Lusetjern. Over 500 tilskuere laget stor stemning da Holmlia tapte mot et Stabekk lag med to Holmlia gutter på laget! Sparta Sarpsborg og 3. div laget Ready ble slått i kvalifiseringskampene. Holmlia ble nr 3. i 4. div 2018 og spiller da i 4. div i 2019.
Polyphaga

Utseende

Gruppen er svært varierende i utseende, i størrelse varierer disse billene fra omtrent 0,3 millimeter til nærmere 20 centimeter, kroppsformen kan være lang og tynn eller kort og bred, hvelvet eller flat. De fleste har harde dekkvinger men hos noen er dekkvingene myke, eller sterkt reduserte. Antennene er gjerne 11-leddete men kan også ha færre ledd, kan være trådformede som hos Adephaga men er ofte sagtakkede, kamformede, klubbeformede eller knebøyde. De fleste har velutviklede fasettøyne, men hos arter som lever i mørke (for eksempel i huler) kan disse være reduserte. De bitende munndelene kan være forstørrede.

Levevis

Mens den andre, store billegruppene Adephaga stort sett er rovdyr, viser Polyphaga som navnet skulle tilsi et vidt spekter av matpreferansen. Også denne gruppen har en del arter som er rovdyr (for eksempel maurbiller, de fleste kortvinger og de fleste marihøner), men flere arter er planteetere (for eksempel bladbiller og snutebiller). Tallrike arter (blant andre praktbiller, trebukker og barkbiller) har larver som utvikler seg i levende eller død ved. Det er også tallrike arter som lever på sopp (blant andre Leiodidae, Ciidae og Endomychidae) og mange er nedbrytere (for eksempel åtselbiller og gjødselbiller).
Sauherad prestegård

Sauherad prestegård ligger nordvest for Sauherad kirke. Prestegårdens historie går i likhet med kirkens tilbake til middelalderen. På tunet står fire fredede bygninger.
Hovedbygningen ble oppført i 1658 og regnes ifølge Opplysningsvesenets fond som landets eldste bolighus. Det dreier seg om et toetasjes laftehus med stående panel og saltak. En sidefløy mot tunet er fra 1921. En liten sveitserveranda er fra 1907. Treskjæreren Borgar Borgarson har bidratt med sveitserdetaljer og akantus.
De andre fredede bygningene er to stabbur og en drengestue med bryggerhus og redskapsbod. Drengestuen skal ha en bygningskjerne fra 1700-tallet, mens stabburene (ett for presten, ett for forpakteren) er oppført på 1800-tallet.
Grenland Folkehøgskole

Grenland Folkehøgskole er en kristen folkehøgskole i Porsgrunn i Telemark. Skolen tar årlig imot vel 100 elever og eies av en stiftelse med representanter fra Normisjon, Norges KFUK-KFUM og kommunene i Grenland. Skolen ble etablert i 1920.
Elsinore (album)

Elsinore er et musikkalbum av Björn Afzelius, utgitt post mortem i 1999. Afzelius døde av kreft før albumet ble utgitt.
John's phone

John's Phone er en mobiltelefon designet i Nederland.
Selskapet hevder at dette er verdens enkleste mobiltelefon, siden man kan kun ringe og motta samtaler med telefonen. Telefonen har ingen egenskaper som er vanlige i smarttelefoner, som for eksempel kamera, internettilgang eller meldingstjenester. John’s Phones adressebok består av en penn, samt en papiradressebok på baksiden av telefonen.
Telefonen har mulighet for lagring av opptil 10 numre for bruk til hurtigoppringing. Batterilevetiden skal være mer enn 3 uker i standbymodus, og samtaletiden opp til 6 timer. Telefonskjermen sitter plassert på toppen av telefonen.
Tatjana Tsjernova

Idrettskarriere

Tjernova slo igjennom i ungdoms-VM i 2005 der hun vant gull. Året etter deltok hun i junior-VM, der hun også tok gull. I VM 2007 i Osaka måtte hun bryte konkurransen og fikk ikke noe resultat.
I 2008 deltok hun i innendørs-VM i Valencia, der hun ble nummer sju i femkamp. Hun deltok også i OL 2008 i Beijing, der hun først havnet på fjerdeplass. Men etter at hun som ble nummer to, ukrainske Ljudmila Blonska, ble diskvalifisert for doping, gikk bronsemedaljen til Tsjernova.
I VM i friidrett innendørs 2010 i mars fikk hun bronse i femkamp, og senere på året, i EM i friidrett 2010 i Barcelona ble hun nummer fire i sjukamp med 6512 poeng.

Dopingdommer

Etter nye tester av prøvene tatt under VM i friidrett 2009 ble hun i januar 2015 dømt for doping (anabole steroider) av RUSADA, og hennes resultater fra 15. august 2009 til 14. august 2011 ble strøket. Hun ble også utestengt i to år fra 22. juli 2013. 
IAAF anket dommen inn for Den internasjonale voldgiftsretten for sport (CAS) i Lausanne i mars. CAS fant Tsjernova skyldig i bloddoping, og besluttet i november 2016 å utestengte henne i tre år og åtte måneder, fra 5. februar 2016, med fradrag for perioden 22. juli 2013 til 21. juli 2015, som hun hadde sonet tidligere. De besluttet også at hennes resultater i perioden 15. august 2011 til 22. juli 2013 skulle annuleres.
Intel 4040

Designere

Ted Hoff, Federico Faggin, Stan Mazor og Masatoshi Shima
Dicronocephalus wallichi

Utseende

En middelsstor (20-32 millimeter), grågult bestøvet gullbasse, bunnfargen er svart men dette er vanligvis bare synlig i et par smale lengdestriper på pronotum, på scutellum og et par flekker på dekkvingene. Kroppen er tett dekket med matt bestøvning. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner) med to blanke, svarte lengdestriper. Dekkvingene har en krum, svart strek på "skuldrene". Beina, særlig forbeina, er lange. Beina er rødlige.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt i Sørøst-Asia, fra det nordlige India i vest til Vietnam i øst.
Norgesmesterskapet i boksing 1967

Norgesmesterskapet i boksing 1967 ble arrangert 16.-17. mars i Folkets Hus i Oslo.
Kongepokalen ble vunnet av Kjell Nilsson.
Samfjorden

Samfjorden er en fjordarm av Harøyfjorden i Haram kommune ved kommunesenteret Brattvåg på Sunnmøre. Fjorden har innløp i nord mellom Arhaugenset på Synnaland i vest og Mannaberghaugan (Hellandshavn) i øst og strekker seg 7,5 kilometer sørover til Botnen.
Brattvåg ligger på vestsiden like innenfor innløpet og fra her går det ferje nordover til Dryna, Skuløya og Fjørtofta.
Fjorden er mellom 300 meter og 1 kilometer bred. I enden ligger Håvik og Straumen, over Straumen krysser fylkesvei 659 fjorden og går nordover til Brattvåg langs vestsiden. Sør for Straumen ligger Skulstadhavet. Fjorden har en største dybde på over 70 meter.